Gotovo trećina letova bit će otkazana u utorak u francuskim zračnim lukama zbog jednodnevnog štrajka javnog sektora protiv rezova.

Agencija za civilno zrakoplovstvo priopćila je da je od zrakoplovnih kompanija zatraženo da smanje letove za 30 posto u zračnim lukama, među kojima su Charles de Gaulle i Orly u Parizu, te Beauvais, Nica i Marseille.

Air France će imati sve interkontinentalne letove, a ostalih će biti samo 75 posto.

Easyjet navodi da očekuje niz kašnjenja i otkazivanja letova te da će izravno izvijestiti putnike koji će biti time pogođeni.

U štrajku će biti i učitelji. Sindikat osnovnoškolskih učitelja SNUIP-FSU priopćio je da će se gotovo pola svih učitelja u zemlji pridružiti štrajku.

Sindikati su sazvali štrajk zbog vladine odluke da zaposlenici snose trošak prvog dana bolovanja kao i drugih rezova.

Također su zabrinuti zbog obećanja predsjednika Emmanuela Macrona da će smanjiti broj zaposlenih u javnom sektoru za 120.000.

Štrajk podržavaju svi glavni sindikati zaposlenih u javnom sektoru.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: hina/mt